**DĖL PANEVĖŽIO R. LINKAUČIŲ PAGRINDINĖS MOKYKLOS, PANEVĖŽIO R. ŽIBARTONIŲ PAGRINDINĖS MOKYKLOS IR PANEVĖŽIO R. KREKENAVOS LOPŠELIO-DARŽELIO „SIGUTĖ“ REORGANIZAVIMO**

2020 m. vasario 27 d. Nr. T-

Panevėžys

Vadovaudamasi Lietuvos Respublikos civilinio kodekso 2.96 straipsnio 2–3 dalimis,   
2.97 straipsnio 3 dalimi, Lietuvos Respublikos biudžetinių įstaigų įstatymo 4 straipsnio 3 dalies  
4 punktu, 14 straipsnio 11–13 dalimis, Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos švietimo įstatymo 44 straipsnio 2 dalimi, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo taisyklių patvirtinimo“, 21 punktu, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“, Panevėžio rajono savivaldybės tarybos 2019 m. gruodžio 18 d. sprendimu Nr. T-271 „Dėl sutikimo reorganizuoti Panevėžio r. Linkaučių pagrindinę mokyklą“, Panevėžio rajono savivaldybės tarybos 2019 m. gruodžio 18 d. sprendimu Nr. T-270 „Dėl sutikimo reorganizuoti Panevėžio r. Žibartonių pagrindinę mokyklą“, Panevėžio rajono savivaldybės taryba n u s p r e n d ž i a:

1. Reorganizuoti iki 2020 m. rugpjūčio 31 d. biudžetines įstaigas Panevėžio r. Linkaučių pagrindinę mokyklą ir Žibartonių pagrindinę mokyklą, prijungiant prie Panevėžio r. Krekenavos lopšelio-darželio „Sigutė“.

2. Patvirtinti pridedamus:

2.1. Panevėžio r. Linkaučių pagrindinės mokyklos ir Panevėžio r. Krekenavos lopšelio-darželio „Sigutė“ reorganizavimo sąlygų aprašą;

2.2. Panevėžio r. Žibartonių pagrindinės mokyklos ir Panevėžio r. Krekenavos lopšelio-darželio „Sigutė“ reorganizavimo sąlygų aprašą;

2.3. Panevėžio r. Krekenavos lopšelio-darželio „Sigutė“ nuostatus nauja redakcija.

3. Pavesti Panevėžio r. Krekenavos lopšelio-darželio „Sigutė“ direktoriui įregistruoti Panevėžio r. Krekenavos lopšelio-darželio „Sigutė“ nuostatus Juridinių asmenų registre teisės aktų nustatyta tvarka.

4. Pripažinti netekusiu galios Panevėžio rajono savivaldybės tarybos 2014 m. spalio 2 d. sprendimo Nr. T-171 „Dėl Panevėžio rajono mokyklų pavadinimų pakeitimo ir nuostatų patvirtinimo“ 2.4 papunktį nuo biudžetinės įstaigos Panevėžio r. Krekenavos lopšelio-darželio „Sigutė“ nuostatų įregistravimo Juridinių asmenų registre.

Diana Žukauskienė

2020-02-06